Վերափոխված Սահամանադրությամբ Արդարադատության խորհուրդի նիստը գլխավորում է ՀՀ վճռաբեկ դատարանի նախագահը` առանց քվեարկության իրավունքի: Որոշակիորեն փոխվեց հենց վճռաբեկ դատարանի դերը նույնպես: Սահմանադրության 92-րդ հոդվածում ամրագրվեց, որ այն կոչված է ապահովելու օրենքի միատեսակ կիրառությունը: Սրանով սահմանափակվեց դատարանների կողմից օրենքի կամայական մեկնաբանման և կամայական վճիռների կայացման հնարավորությունը: Վճռաբեկ դատարանն անցնում էր նախադեպային վճիռների կայացման: Սակայն այսքանով դատաիրավական բարեփոխումները չէին ավարտվում: Այն շարունակվում էր և պիտի հանգեցներ Հայաստանի Հանրապետության դատական նոր օրենսգրքի ընդունմանը, որն օրենքի ուժ ստացավ 2008 թվականի հունվարի մեկից: Իսկ եթե այսօր դեռևս դժգոհում ենք երկրի դատական համակարգից, ապա դրա արմատները պիտի փնտրենք հասարակության մենթալիտետի մեջ: Ամեն պարագայում, օրենսդրական փոփոխությունները արդեն լիովին հիմք էին տալիս անկախ և արդար դատարան ունենալու: